ព័ត៌មាន​អន្តរជាតិ​សង្ខេប៖ ៩ កញ្ញា
នេះជា​ព័ត៌មាន​អន្តរជាតិ​សង្ខេបពី​វីអូអេ​ខ្មែរ ​​​ថ្ងៃទី៩ កញ្ញា ២០១១។
មន្រ្តីប្រឆាំងភេរវកម្មរបស់សហរដ្ឋអាមេរិកកំពុងធ្វើការស៊ើបអង្កេតអំពីអ្វីដែលពួកគេហៅថាការគំរាមមួយដែលអាចជឿបានតែមិនអាចបញ្ជាក់ថាពិតបាន ដែលមានផែនការធ្វើឲ្យចំលើខួបឆ្នាំទី ១០ នៃការវាយប្រហារភេរវកម្មថ្ងៃទី ១១ ខែកញ្ញាមកលើសហរដ្ឋអាមេរិក។ លោកប្រធានាធិបតីសហរដ្ឋអាមេរិកបារ៉ាក់ អូបាម៉ា បានអំពាវនាវដល់ក្រុមអ្នកតាក់តែងច្បាប់ឲ្យអនុម័តផែនការបង្កើតការងារ មានទឹកប្រាក់ជិត ៤៥០ ពាន់លានដុល្លារ ដែលនឹងបញ្ចូលការកាត់ប្រាក់ពន្ធជាមួយប្រាក់ចំណាយរបស់រដ្ឋាភិបាល។ ប៉ូលីសអន្តរជាតិ (Interpol) បានចេញដីកាចាប់ខ្លួនអតីតមេដឹកនាំលីប៊ី លោកម៉ូអាមារ ហ្កាដាហ្វី លើបទចោទប្រកាន់ថាលោកបានប្រព្រឹត្តឧក្រិដ្ឋកម្មប្រឆាំងមនុស្សជាតិ។ លោកប្រធានាធិបតី Dmitry Medvedev នៃប្រទេសរុស្ស៊ី បានបង្ហើបឲ្យដឹងថារដ្ឋាភិបាលក្រុង មូស្គូ ប្រហែលជាបើកចំហចំពោះសេចក្តីសម្រេចមួយរបស់អង្គការសហប្រជាជាតិ ដែលមានគោលដៅបញ្ជូន«សារដ៏ខ្លាំង»ទៅលោកប្រធានាធិបតីបាស្ហារ៍ អាល់ អាសេដ (Bashar al-Assad) នៃប្រទេសស៊ីរី ក៏ប៉ុន្តែលុះណាតែសេចក្តីសម្រេចនោះដោះស្រាយបញ្ហាពួកបាតុករប្រឆាំងនឹងរដ្ឋាភិបាលផងដែរ។ ប្រទេសទួកគីប្រាប់ឲ្យដឹងថានាវាចំបាំង នឹងអមកប៉ាល់ដឹកទំនិញរបស់ខ្លួនដែលដឹកជញ្ជូនជំនួយមនុស្សធម៌ទៅកាន់តំបន់កាហ្សា ស្រ្ទីប (Gaza Strip) ដើម្បីការពារកប៉ាល់ដឹកទំនិញទាំងនោះកុំឲ្យប្រទេសអ៊ីស្រាអែលជ្រៀតជ្រែក។ លោកអគ្គលេខាធិការអង្គការសហប្រជាជាតិ បាន គី មូន បានសម្តែងការគាំទ្រជាថ្មីម្តងទៀតចំពោះរដ្ឋប៉ាឡេស្ទីន មួយ ដោយបាននិយាយថាបញ្ហានេះ «គួរតែដោះស្រាយតាំងពីយូរយារមកហើយ»។ ទីភ្នាក់ងារផ្តល់ពិន្ទុឥណទានកំពូលអន្តរជាតិមួយប្រាប់ថាខ្លួនអាចបញ្ចុះពិន្ទុឥណទានរបស់ចិនក្នុងរយៈពេលពីរឆ្នាំទៀត ព្រោះតែកំណើនឡើងនូវភាពគ្រោះថ្នាក់នៃការជំពាក់បំណុលដ៏សន្ធឹកសន្ធាប់របស់ធនាគារនិងរដ្ឋាភិបាលមូលដ្ឋាន។ ប៉ូលីសអាល្លឺម៉ង់ថាពួកគេបានចាប់ខ្លួនបុរសពីរនាក់នៅក្រុងបែរឡាំងដែលសង្ស័យរៀបចំផែនការវាយប្រហារភេរវកម្មដ៏ធំមួយ។ ប្រាប់ឲ្យដឹងថាពួកភេរវជនឥឡូវនេះ កំពុងតស៊ូយ៉ាងត្រដាបត្រដួសដើម្បីការពារប្រាក់កាក់របស់ខ្លួន។ អង្គការអូតង់ថាទាហានរបស់ខ្លួនម្នាក់បានសម្លាប់អ្នកកាសែត BBC (British Broadcasting Corporation) ក្នុងអំឡុងពេលវាយប្រហារនៅអាហ្វហ្គានីស្ថានខាងត្បូង បន្ទាប់ពីបាញ់ច្រឡំលោកថាជាអ្នកគ្រាប់បែកអត្តឃាត។ នាយកធនាគារកណ្តាលរបស់សហភាពអឺរ៉ុបថា ការគម្រាមកំហែងដល់សេដ្ឋកិច្ចក្នុងប្រទេសជាតិចំនួន១៧ដែលប្រើប្រាស់ប្រាក់អឺរ៉ូបានកើនឡើងយ៉ាងខ្លាំង ហើយសេចក្តីសង្ឃឹមនៃការរីកលូតលាស់បានរលាយបាត់។ អង្គការសម្រាប់កិច្ចសហប្រតិបត្តិការសេដ្ឋកិច្ចនិងអភិវឌ្ឍន៍ និយាយថាការរើបឡើងវិញនូវសេដ្ឋកិច្ច បានខិតចូលការជាប់គាំងក្នុងប្រទេសឧស្សាហកម្មជឿនលឿន។ ចំនួនមនុស្សគ្មានការងារធ្វើដែលកំពុងស្វះស្វែងរកជំនួយហិរញ្ញវត្ថុថ្មីរបស់រដ្ឋាភិបាលសហរដ្ឋអាមេរិក បានកើនឡើងបន្តិចកាលពីសប្តាហ៍មុន ដោយមានភស្តុតាងរឹតតែច្រើនឡើងថាសេដ្ឋកិច្ចប្រទេសកំពុងមានការរីកចម្រើនយឺតៗ។ ប្រធានាធិបតីសហរដ្ឋអាមេរិកបារ៉ាក់ អូបាម៉ា បានអញ្ជើញទៅវិមានរដ្ឋសភាកាលពីថ្ងៃព្រហស្បត៍ដើម្បីគូសបញ្ជាក់ផែនការរបស់លោកចំពោះការបង្កើតការងារ បន្ទាប់ពីតួលេខថ្មីៗនេះ បានបង្ហាញថាការបង្កើតការងារនៅជាប់គាំង ដែលកំពុងគំរាមកំហែងសេដ្ឋកិច្ចលើកទី២។ កងកម្លាំងប្រទេសស៊ីរី បានវាយឆ្មក់ភូមិនៅផ្នែកពាយ័ព្យនៅពេលដែលរដ្ឋាភិបាលបន្តការបង្ក្រាបរបស់ខ្លួនលើពួកប្រឆាំង។ ស្ថានីយ៍ទូរទស្សន៍ស៊ីរីបានចាក់ផ្សាយសារថតសម្លេងដែលគេសន្មតថាជារបស់មេដឹកនាំបណ្តេញចេញពីតំណែង Moammar Gadhafi ប្រទេសលីប៊ី ដែលបានរិះគន់សេចក្តីរាយការណ៍ថាលោកបានរត់គេចចេញពីលីប៊ីតាមក្បួនកុងវ័រមួយទៅប្រទេសនីហ្សេ ជាប្រទេសជិតខាង។ ចាប់ផ្តើមកិច្ចប្រឹងប្រែងទំនាក់ទំនងសាធារណៈមួយឈុតដើម្បីស្វែងរកការចូលរួមរបស់ខ្លួនក្នុងអង្គការសហប្រជាជាតិជាសមាជិករដ្ឋពេញសិទ្ធ មួយថ្ងៃបន្ទាប់ពីបេសកជនសហរដ្ឋអាមេរិក បានព្យាយាមឲ្យពួកគេទម្លាក់ចោលការស្វះស្វែងនេះ។ ខ្យល់ព្យុះតំបន់ត្រូពិកកំពុងធ្វើឲ្យធ្លាក់ភ្លៀងយ៉ាងខ្លាំងក្នុងផ្នែកនានាភាពឦសាន្តសហរដ្ឋអាមេរិក បណ្តាលឲ្យមានការអំពាវនាវដល់តំបន់នោះឲ្យមានការជម្លៀសមនុស្សដ៏ច្រើន។